Katajina Xalasinska Macukou

Katajina Xalasinska Macukou (; ) — Polşalı fizik və Varşava Universitetinin professoru.Faculty profile  , University of Warsaw, retrieved 8 May 2011. 

2005-ci ildə və yenidən 2008-ci ildə Varşava Universitetinin rektoru vəzifəsində çalışmışdır. Təqaüddədir və 2008-ci ildən Polşa Collegium Invisible Elmi Şurasının sədridir.
 Həyatı və təhsili 
Katajina Xalasinska, polşalı sosioloq Jozef Xalasinskanın qızı və polşalı kimyaçı Qrzeqorz Xalasinskanın bacısıdır. Varşavadakı IX Klementina Hoffmanou Liseyinin məzunudur. 1970-ci ildə Varşava Universitetinin Fizika fakültəsində magistr təhsilini başa vurduqdan sonra 4 il Varşava Texnologiya Universitetinin Fizika İnstitutunda çalışmışdır. Varşava Universitetinə qayıtdıqdan sonra burada Eksperimental Fizika İnstitutuna işləməyə başladı (1980-ci ilə qədər) və 1979-cu ildə fizika elmləri üzrə fəlsəfə doktoru dərəcəsini qazandı. 1980-ci ildən Geofizika İnstitutunda işləyir. 1992-ci ildə dosent, 1997-ci ildə isə professor elmi adına yiyələnib. Professor elmi adını Polşa Prezidentinin qərarı ilə 20 noyabr 1997-ci ildə almışdır. O, həmçinin 1982-1983-cü illərdə Kanadanın Kvebek ştatındakı Laval Universitetində dosent kimi çalışmışdı.

Elmi və didaktik fəaliyyətlə yanaşı, o, həmçinin Hybrids Theatre UW və Academic Theatre UW-nin himayədarı olmaqla akademiyanın mədəni yüksəlişində iştirak etmişdir.

Katajina Xalasinska 2011-ci ildə Polşa ordeninin Zabit Xaçı ilə təltif edilmişdir.

 Vəzifə və üzvlükləri 
O, Varşava Universitetində bir sıra rəhbər vəzifələrdə çalışıb. Fizika fakültəsinin dekan müavini (1995-1996) və dekanı vəzifələrində çalışmışdır (1996-2002). 2002-ci ildə o, maliyyə və kadr siyasəti üzrə prorektor vəzifəsinə təyin edilib. 2005-ci ildə Varşava Universitetinin rektoru vəzifəsinə seçilib. 2008-ci ildə o, ikinci dəfə bu vəzifəyə seçilib.

O, həmçinin Polşa Fizika Cəmiyyətinin üzvüdür. O, 2001-2003-cü illərdə Cəmiyyətin vitse-prezidenti, 2014-2017-ci illərdə isə prezident vəzifələrində çalışıb.

O, Varşava Elmi Cəmiyyətinin assosiativ üzvü, həmçinin Polşa Collegium Invisible Elm Şurasının üzvü və Elm Şurasının sədridir (2008-ci ildən).
 Elmi marağı 
Katajina Xalasinska hal-hazırda Varşava Universiteti Geofizika İnstitutunun İnformasiya Optikası şöbəsində çalışır. Onun elmi maraqları holoqrafiya, optik və hibrid informasiya emalı, korrelyasiya üsulları, təsvirin tanınması və təsnifatı, informasiya texnologiyalarında fotonika tətbiqləri kimi elmi sahələri əhatə edir.

 İstinadlar 

Kateqoriya:Polşa alimləri
Kateqoriya:Varşava Universitetinin məzunları